钦定古今图书集成/理学汇编/文学典/第114卷 > 陶致炜
## 钦定古今图书集成/理学汇编/文学典/第114卷 > 陶致炜

按《登州府志》：致炜，性之子。七岁博通经史，德行文章，
为一时冠。诗画字称三绝，执经问业者鳞集。有醉人
詈巷，遇公辄避，谓陶先生来也。泰昌时，恩选第一，为
南召令，拒逆珰戢势宦，为民请命，不遗馀力。会有上
官忌之者，笑曰：“强项如此，宁能折腰？”乃解绶甘贫，著
有《参同契解》《游览纪略》《自怡文集》《历代诗选》修郡志，
纩息时犹长吟不绝，门人谥曰“文贞。”